Horia Colibasanu si partenerul sau slovac Peter Hamor au atins astazi varful Shisha Pangma (8.027m) din Himalaya, Tibet, la ora 9.00, ora Romaniei.

Ascensiunea s-a facut fara oxigen suplimentar si fara ajutorul serpasilor. Acesta este cel de-al saptelea optmiar (munte de 8.000 de metri) din palmaresul alpinistului roman.

Shisha Pangma (8.027m) este cel mai mic optmiar dintre cei 14 munti de peste 8.000 de metri ai planetei. Acesta se afla in Tibet (China), in Himalaya, cel mai mare lant muntos din lume. Muntele a fost escaladat pentru prima oara in 1964 si are o rata a mortalitatii de 8,3% – de trei ori mai mare decat pe Everest.

Obiectivul final al expeditiei romano-slovace, compusa din Horia Colibasanu si Peter Hamor, este ascensiunea Muntelui Everest (8.848m) in stil alpin – fara oxigen suplimentar si fara Sherpasi – , pe ruta nordica.

Horia si Peter au ales sa escaladeze Shisha Pangma pentru antrenament si aclimatizare*, inainte de a porni spre Muntele Everest. Justin Ionescu i-a insotit pe acest munte.

Revenim cu alte informatii si fotografii de pe varf, cand echipa va cobori in tabara de baza.

*aclimatizarea este un proces necesar supravietuirii la altitudine si consta in urcari si coborari succesive de pe munte. Aclimatizarea ii permite organismului sa se obisnuiasca cu aerul din ce in ce mai rarefiat. La peste 7.500 de metri – unde incepe asa-numita Zona a Mortii – densitatea aerului este de trei ori mai scazuta fata de nivelul marii. In timpul aclimatizarii, sangele se adapteaza treptat si poate transporta mai mult oxigen.

***

Horia Colibasanu este singurul roman care a reusit ascensiunea varfurilor Annnapurna, K2 si Dhaulagiri, toate de peste 8.000 de metri, incluse in Top 5 varfuri mortale din lume. Toate ascensiunile sale au fost realizate fara oxigen suplimentar si fara ghizi (Sherpasi). In total, Horia a adus cinci premiere Romaniei.

Partenerii si sponsorii lui Horia Colibasanu in expeditia pe Everest sunt: Timisoreana, Vitas, Allianz–Tiriac Asigurari, Primaria Slatina, Aqua Carpatica, Made in TM, Koyos.ro, Kathrein, Deltatel, Rotary si Scarpa. Expeditia este sustinuta de CS Alternative, Federatia Romana de Alpinism si Escalada (FRAE), Himalaya si Synopsis.

Partenerii media ai expeditiei Everest Summit 2014 sunt Sport.ro (Pro TV Group), respectiv Gandul.info, ProSport si Descopera (Mediafax Group).

***